పెరిగిన బంగారం దిగుమతులు
- 2016 కంటే 2017లో 67శాతం అధికం
న్యూఢిల్లీ: అంతర్జాతీయంగా బంగారం ధరలు తగ్గడంతో దిగుమతు లు పెరిగాయి. 2016తో పోల్చితే 2017లో బంగారం దిగుమతులు 67 శాతం పెరిగాయని జీఎఫ్‌ఎంసీ(గోల్డ్‌ ఫీల్డ్స్‌ మినరల్‌ సర్వీసెస్‌) సీనియర్‌ నిపుణులు సుధీష్‌ నంబియత్‌ పేర్కొన్నారు. పెద్దనోట్ల రద్దు అనంతరం బంగారం నిల్వలలోటు.. 2017 మొదటి అర్ధభాగంలో తిరిగి చేరుకున్నా యని ఆయన విశ్లేషించారు. డిసెంబర్‌లో అంతర్జాతీయంగా బంగారం కొనుగోళ్లు 70టన్నులకు చేరి 2016ఏడాది కంటే 40శాతానికి పెరిగా యి. అంతర్జాతీయ బులియన్‌ మార్కెట్‌లో 10గ్రాముల బంగారం విలువ 50రూపాయలు పడిపోగా వెండి ధర కిలోకు 40వేల రూపాయలతో నిలకడగా ఉంది. అంతర్జాతీయంగా ఒక ఔన్సు బంగారం ధర స్వల్పంగా తగ్గి 83,482(1,318 అమెరికన్‌డార్లు) కు పడిపోయింది. దేశ రాజధానిలో 99.9శాతం శుద్ధ బంగారం ధర 50రూపాయలు పడిపోయి 30,450 రూపాయలుగా ఉండగా, 99.5శాతం శుద్ధ బంగారం ధర 50రూపాయలు పడిపోయి 30,300 రూపాయలు ఉన్నది. ప్రపంచంలో చైనా తర్వాత అధికంగా బంగారాన్ని ఉపయోగించేది ఇండియా అని తెలిసిందే. గత మూడు నెలలు భారత్‌ అధికంగా కొనుగోలు చేసి అంతర్జాతీయంగా బంగారం ధరలు క్షీణించకుండా సాయపడింది.
మీ స్నేహితులకు రికమెండ్ చెయ్యండి